Titisan salji

Titisan salji (Galanthus nivalis) ialah spesies tumbuhan berbunga paling terkenal dan tersebar luas dalam genus Galanthus yang terdiri daripada 20 spesies. Titisan salju ini antara bebawang terawal yang kembang pada musim bunga dan akan membentuk hamparan putih yang indah di kawasan di mana ia berasal atau disebarkan. Ia tidak seharusnya dikelirukan dengan "bunga emping salji" dalam genus Leucojum dan Acis.

Penamaan
Nama "titisan salji" seiring penamaan setempat oleh orang Rusia iaitu подсне́жник rodsnyezhnik kerana pertumbuhannya di bawah timbunan salji (под снег rod sneg) yang mencair sejurus musim bunga.Rostovtsev, S. I. (Ростовцев С. И.) (1898) "Подснежник, растение". Энциклопедический словарь Брокгауза и Ефрона [Kamus Ensiklopedia Borckhaus dan Efron]. (dalam bahasa Rusia) XXIV. "Подснежник — название весьма разнообразных растений, вообще тех, которые цветут раннею весной, тотчас после стаивания снега."

Nama generiknya Galanthus, daripada bahasa Yunani gala (susu) dan anthos (bunga), diberikan oleh Carl Linnaeus kepada genus itu pada 1735. Beliau memerikan Galanthus nivalis dalam  karya beliau yang diterbitkan pada 1753. Julukan  pula bermaksud "daripada salji", merujuk sama ada kepada bunganya yang bak salji ataupun perbungaan awal tumbuhan ini.

Nama Inggerisnya snowdrop pula julung kali muncul dalam Great Herbal oleh John Gerard keluaran 1633 (dalam keluaran sulung (1597), beliau memerikannya sebagai "Timely flowring Bulbus violet"). Asal-usul namanya tidak jelas, sungguhpun ia boleh datang daripada kata Jerman Schneetropfen, iaitu sejenis anting-anting yang terkenal sekitar waktu itu. Nama tradisional Britishnya termasuk February fairmaid, dingle-dangle, Candlemas bell, Mary's taper dan, di sebahagian Yorkshire, snow piercer (semacam nama Perancisnya, ).

Taburan dan habitat

Galanthus nivalis ini banyak ditanam di kebun-kebun, lagi-lagi di utara Eropah, dan disebarkan dengan meluas di hutan jarang di kawasan di mana ia tumbuh. Walau bagaimanapun, ia tempatan di kawasan besar di Eropah, dari Sepanyol di barat, lalu ke arah timur ke Ukraine. Ia tempatan di Albania, Armenia, Austria, Bosnia dan Herzegovina, Bulgaria, Croatia, Republik Czech, Georgia, Jerman, Hungary, Itali, Poland, Makedonia, Moldova, Montenegro, Perancis, Romania, Serbia, Slovakia, Slovenia, Sepanyol, Switzerland, Turki, Ukraine dan Yunani. Ia dikatakan telah disebarkan di Great Britain, Belgium, Belanda, Norway, Sweden, dan sebahagian Amerika Utara (Newfoundland, New Brunswick, Ontario, Massachusetts, Alabama, Pulau Rhode, Connecticut, Delaware, Indiana, Washington, New York, Michigan, Utah, New Jersey, Ohio, Pennsylvania, Maryland, Virginia dan Carolina Utara).Kew World Checklist of Selected Plant Families, Galanthus nivalisBiota of North America Program

Sungguhpun sering disebut sebagai bunga liar tempatan British, atau telah dibawa ke kepulauan British oleh orang Rom, kini dikatakan yang ia mungkin telah diperkenalkan lebih lewat, agaknya sekitar awal abad keenam belas.


Nota

Rujukan

Bibliografi

Bacaan lanjut

 Gvaladze, G. E., Akhalkatsi MSh, Ultrastructure of autumn and spring Embryo Sac of Galanthus nivalis L. in Annales Scientifiques de l'Universite de Reims Champagne-Ardenne et de l'A.R.E.R.S., 1988, Numero 23

Pautan luar

Kew plant profile: Galanthus nivalis (common snowdrop)